นายกรัฐมนตรี เชื่อมั่น เสถียรภาพรัฐบาล ยืนยัน ไม่ได้นัดพรรคเล็กหารือ
พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม กล่าวถึงการประเมินความเชื่อมั่นต่อเสถียรภาพรัฐบาลว่า ส่วนตัวเชื่อมั่นทุกคน โดยเฉพาะจากการทำงานร่วมกันกับรัฐมนตรี ทุกคนมาจากการเลือกตั้ง ก็เห็นว่าทุกอย่างเป็นไปด้วยดี ส่วนการทำงานในสภาก็อีกเรื่องหนึ่ง เคยกล่าวแล้วว่า เมื่อใดก็ตามที่ต้องทำประโยชน์เพื่อประเทศชาติและประชาชน ก็ขอให้ทุกคนร่วมมือกันให้ได้ หากกังวลเรื่องเสียงข้างมากเสียงข้างน้อย ประเทศคงเดินหน้าไม่ได้ ส่วนรัฐบาลจะทำงานในส่วนที่ประชาชนได้รับประโยชน์มากที่สุด        นายกรัฐมนตรี กล่าวถึงการณรงค์ให้มีการแก้ไขรัฐธรรมนูญของฝ่ายค้านด้วยว่า เรื่องนี้ต้องไปดูถึงขั้นตอนว่ากฎหมายกำหนดไว้อย่างไร ต้องศึกษา และควรจัดทำรายละเอียดอย่างไร ส่วนกรณีที่มีการตั้งข้อสังเกตว่ามีการใช้ข่าวปลอม หรือ เฟคนิวส์ เป็นเครื่องมือทางการเมือง ก็เป็นไปตามข้อสังเกต จึงขอให้ไปดูข้อเท็จจริง/ทั้งนี้หากประชาชนมีข้อสงสัย ก็ขอให้สอบถามมายังรัฐบาล ที่มีหลายช่องทาง        ส่วนการแต่งตั้งข้าราชการการเมืองหลายกระทรวง และจะทยอยแต่งตั้งไปเรื่อยๆ โดยคาดว่าจะแล้วเสร็จทั้งหมดในสัปดาห์หน้า โดยตำแหน่งเหล่านี้เป็นอำนาจของนายกรัฐมนตรี และได้มอบหมายให้ทุกกระทรวงไปช่วยกันพิจารณา ส่วนกระแสข่าวที่มีการนัดพรรคการเมืองขนาดเล็กพูดคุยปัญหาในวันที่ 15 สิงหาคมนี้ว่า ยังไม่มี เช่นเดียวกับเรื่องทานข้าวแต่ไม่ทราบว่าใครจะนัดหมายหรือไม่